CES predstavuje tradične priestor aj pre rôzne prototypy, ktoré sa možno ani nedostanú do podoby reálneho produkty. Medzi podobné zariadenia môže spadať aj prototyp nevšedného tabletu, ktorý máme možnosť vidieť v stánku firmy Panasonic.
Spoločnosť totiž v Las Vegas demonštrovala tablet s uhlopriečkou displeja 20 palcov, ktorý ponúkne rozlíšenie 4K alias 3 840 x 2 560 obrazových bodov. Ide o štvornásobok plného HD.
Tablet ďalej využíva procesor Intel Core i5-3427U z platformy Ivy Bride, grafiku od Nvidia, 4 GB operačnej pamäte RAM, SSD disk s kapacitou 128 GB, prednú webovú kameru, USB 2.0 port, bezdrôtový internet Wi-Fi 802.11 b/g/n či Bluetooth 4.0. Na batériu však tablet veľa nevydrží. Výrobca podľa stránky Liliputing.com udáva hodnotu len na úrovni dvoch hodín. Operačným systémom je Windows 8 Pro.
Pri správnom nastavení hodnôt nie je problém s čitateľnosťou textu či grafiky. Prácu s tabletom približuje priložené video.